భూటాన్
1980లో భూటాన్ ప్రత్యేకత బలపరచడానికి ప్రజల మధ్య ఐక్యత సాధించడానికి "ఒకే రాజ్యం ఒకే ప్రజ" నినాదంతో తీవ్ర ప్రయత్నాలు ఆరంభమయ్యాయి.
"డ్జోంఖా" అధికార భాషగా నిర్ణయించబడింది. అదే సమయంలో నిర్వహించబడిన జనాభా లెక్కలు దక్షిణ భాగంలో నేపాలీ పూర్వీకులు అధికంగా నివసిస్తుండటాన్ని ధృవపరిచాయి. తరువాతి కాలంలో ఇది భూటాన్ ప్రభుత్వం మరియు భూటాన్ శరణార్ధుల మధ్య చెలరేగిన అసమ్మతి యుద్ధానికి దారి తీసింది.
కాంగో గణతంత్ర రిపబ్లిక్
దేశం బెల్జియం కాలనీగా ఉన్నప్పుడు బెల్జియన్ వలసవాదులు ప్రాధమిక పాఠశాలల్లో నాలుగు జాతీయ భాషల బోధన, వాడుకను ప్రవేశపెట్టారు. ఫలితంగా యూరోపియన్ కాలనీల కాలంలో స్థానిక భాషలలో అక్షరాస్యతను కలిగి ఉన్న కొన్ని ఆఫ్రికన్ దేశాలలో ఇది ఒకటిగా మారింది. స్వాతంత్ర్యం తరువాత ఈ ధోరణిని మార్చారు. అన్ని స్థాయిలలో ఫ్రెంచి భాష ఏకైక భాషగా అవతరించింది. 1975 నుండి ప్రాధమిక విద్య మొదటి రెండు సంవత్సరాల్లో తిరిగి నాలుగు జాతీయ భాషలు ప్రవేశపెట్టబడ్డాయి. మూడో సంవత్సరం నుండి ఫ్రెంచి ఏకైక భాషగా మారింది. కానీ పట్టణ ప్రాంతాల్లోని అనేక ప్రాధమిక పాఠశాలలు మొదటి సంవత్సరం నుండి ఫ్రెంచి బోధనాభాషగా ఉన్న పాఠశాలలను ప్రారంభించారు.